Esta 10
Dit pa Mordekai
1Kabaka Akacwero oketo tic muroni i lobo ki i dog nam. 2Gin ducu ma Akacwero otiyo pi twerone ki tekone, ki lok ducu i kom deyo madit ma kabaka omiyo ki Mordekai pi medo rwomme gityeko coyone i buk me Tekwaro pa luker me Percia ki Media. 3Pien Mordekai Lajudaya obedo dano me aryo ma lubo kabaka Akacwero. Obedo dano madit mada i kin Lujudaya, pol lutugi gimare, pien obedo ka yenyo yo me medo berbedo pa jo me rokke, doki loko pi kuc keken i kin lutugi ducu.